smcproject/ml-wiki-sentences huggingface dataset:
പക്ഷേ നിയമങ്ങളുടെ മുഖവുരയിൽ വധശിക്ഷയെപ്പറ്റി പ്രതിപാദിച്ചിരുന്നതിനാൽ, ഒരു പുതിയ ഭേദഗതിയിലൂടെ 1993 ഡിസംബർ 22-ന് പാർലമെന്റ് വധശിക്ഷ അന്തിമമായി നീക്കം ചെയ്തു.
ഇത് 1994 ജനുവരി 1-ന് പ്രാബല്യത്തിൽ വന്നു.
നാസി ജർമനി ഡെന്മാർക്കിൽ അധീശം സ്ഥാപിച്ചിരുന്ന 1943 സമയത്തു തന്നെ രഹസ്യമായി പ്രവർത്തിച്ചിരുന്ന ഡാനിഷ് ഫ്രീഡം കൗൺസിൽ യുദ്ധശേഷം ഡെന്മാർക്ക് ജനാധിപത്യത്തിന്റെ പാതയിലേയ്ക്ക് എങ്ങനെ തിരികെ വരണം എന്നതിനെപ്പറ്റിയുള്ള അഭിപ്രായങ്ങൾ പരസ്യപ്പെടുത്തിയിരുന്നു.
യുദ്ധക്കുറ്റവാളികളെയും ഡെന്മാർക്കിന്റെ സ്വാതന്ത്ര്യത്തെയും നിയമവ്യവസ്ഥയെയും തകിടം മറിക്കുകയും ചെയ്തവരെ വിചാരണചെയ്യുക എന്നതും  അവരുടെ ആവശ്യങ്ങളിൽ പെട്ടിരുന്നു.
മുൻകാല പ്രാബല്യമുള്ള നിയമങ്ങൾ കൊണ്ടുവരുന്നതിനോട് ഇവർക്ക് അനുകൂല അഭിപ്രായമാണുണ്ടായിരുന്നതെങ്കിലും വധശിക്ഷയോട് എതിർപ്പാണുണ്ടായിരുന്നത്.
അധിനിവേശത്തിന്റെ അവസാന രണ്ടു വർഷങ്ങളിൽ ഡാനിഷ് വിമോചനപ്പോരാളികളെ അതികഠിനമായി അടിച്ചമർത്തുകയും പീഡിപ്പിക്കുകയും വധിക്കുകയും മറ്റും ചെയ്തിരുന്നു.
പൊതുജനാഭിപ്രായം യുദ്ധാനന്തരം വധശിക്ഷ ഉപയോഗിക്കുന്നതിനനുകൂലമായിരുന്നു.
വിമോചനത്തിനു മുന്നേ ഫ്രീഡം കൗൺസിൽ അഭിഭാഷകരുടെ ഒരു രഹസ്യ കൗൺസിൽ രൂപീകരിച്ച് ഒരു യുദ്ധക്കുറ്റ നിയമത്തിന്റെ കരട് തയ്യാറാക്കിയിരുന്നു.
ഇതിൽ വധശിക്ഷയും ഉൾക്കൊള്ളിച്ചിരുന്നു.
പ്രധാനമന്ത്രി ഉദ്യോഗസ്ഥരും ന്യായാധിപരുമടങ്ങുന്ന മറ്റൊരു കൗൺസിൽ രൂപീകരിച്ചു.
ഇതോടെ നിയമനിർമ്മാണത്തിന് രണ്ടു നിർദ്ദേശങ്ങൾ ഉണ്ടായി.
ഒരു പ്രധാന വ്യത്യാസം നിയമത്തിന് ഡാനിഷ് സർക്കാർ രാജിവച്ച 1943 ആഗസ്റ്റ് 29 വരെയാണോ അതോ അധിനിവേശം തുടങ്ങിയ 1940 ഏപ്രിൽ 9 വരെയാണോ പൂർവകാല പ്രാബല്യമുണ്ടാവുക എന്നായിരുന്നു.
വിമോചനപ്രവർത്തകരുടെ വാദം ജയിക്കുകയും നിയമത്തിന് അധിനിവേശം മുതലുള്ള പൂർവകാല പ്രാബല്യം വരുകയും ചെയ്തു.
പീനൽ കോഡിന്റെ ഭേദഗതി ബിൽ പാർലമെന്റിൽ 1945 മേയ് 26 മുതൽ 30 വരെ ചർച്ച ചെയ്തു.
1945 മേയ് 5-ന് വിമോചനം നടന്ന് മൂന്നാഴ്ച്ചകൾക്കു ശേഷമാണ് ഇതുണ്ടായത്.
അധോസഭയിലെ 127 അംഗങ്ങൾ നിയമത്തിനനുക്കുലമായി വോട്ട് ചെയ്തപ്പോൾ ജസ്റ്റിസ് പാർട്ടിയുടെ 5 അംഗങ്ങൾ വധശിക്ഷയോടുള്ള എതിർപ്പുകാരണം വോട്ടെടുപ്പിൽ നിന്ന് വിട്ടുനിന്നു.
19 അംഗങ്ങൾ ഹാജരുണ്ടായിരുന്നില്ല.
മേയ് 31-ന് ഉപരിസഭയിൽ ഒന്നിനെതിരേ 67 വോട്ടുകൾക്ക് നിയമം പാസായി.
8 പേർ ഹാജരുണ്ടായിരുന്നില്ല.
സോഷ്യൽ ഡെമോക്രാറ്റിക് പാർട്ടിയിലെ കാൾ ക്രിസ്റ്റ്യൻ സ്റ്റൈങ്കെ (ഇദ്ദേഹമൊരു അഭിഭാഷകനായിരുന്നു) അദ്ദേഹത്തിന്റെ അഭിപ്രായം ഇങ്ങനെയാണ് പ്രകടിപ്പിച്ചത്:
1939-ൽ ആറു വർഷങ്ങൾക്കു ശേഷം ഞാൻ വധശിക്ഷ വ്യവസ്ഥ ചെയ്യുന്ന ഒരു ബില്ലിനനുകൂലമായി പ്രവർത്തിക്കുമെന്ന് പറഞ്ഞിരുന്നെങ്കിൽ അയാൾ സ്വബോധമുള്ളവനാണെന്ന് ഞാൻ കരുതുമായിരുന്നില്ല.
പക്ഷേ അതിനു ശേഷം കാടത്തവും നിയമരാഹിത്യവുമാണ് രാജ്യത്തുണ്ടായിരുന്നത്.
നിയമവാഴ്ച്ചയുടെ സാധാരണ സ്ഥിതിക്ക് ആഴത്തിൽ മുറിവേൽപ്പിക്കപ്പെട്ടു.
ഞാൻ മുറിവേറ്റ പൊതുജന വികാരത്തോട് അടുത്താണ് നിലകൊള്ളൂന്നത്.
നമുക്ക് ഈ കുറ്റവാളികളെ കൈകാര്യം ചെയ്യണം.
പകരം വീട്ടണമെന്ന മോഹം കൊണ്ടല്ല, മറിച്ച് സാധാരണ സ്ഥിതിയിലേയ്ക്ക് നമുക്ക് തിരിച്ചു വരേണ്ടതുള്ളതുകൊണ്ട്.
രണ്ടാം ലോകമഹായുദ്ധത്തിനു ശേഷമുള്ള ശുദ്ധീകരണം പരക്കെ ചർച്ച ചെയ്യപ്പെട്ടിട്ടുണ്ട്.
ചെറിയ കുറ്റങ്ങൾക്ക് ശിക്ഷ പെട്ടെന്നും കൂടുതൽ കണിശമായുമായിരുന്നു കൊടുക്കപ്പെട്ടിരുന്നത്.
കൂടുതൽ കഠിനമായ കുറ്റങ്ങൾക്കുള്ള വിചാരണ കൂടുതൽ സമയമെടുത്തതുകൊണ്ട് അത്രയ്ക്ക് കണിശമായിരുന്നില്ല (അപ്പോഴേയ്ക്കും യുദ്ധശേഷമുണ്ടായിരുന്ന ജനവികാരം തണുത്തിരുന്നു).
വിമർശിക്കപ്പെട്ട് മറ്റൊരു കാര്യം നിയമത്തിന്റെ പൂർവകാല പ്രാബല്യമായിരുന്നു.
വധശിക്ഷ പുനരാരംഭിച്ചില്ലെങ്കിൽ കുറ്റവാളികൾക്കെതിരേ പൊതുജനരോഷമുണ്ടാകുമെന്നും ജനങ്ങൽ നിയമം കയ്യിലെടുക്കാൻ സാദ്ധ്യതയുണ്ടെന്നുമായിരുന്നു വധശിക്ഷയെ അനുകൂലിച്ചവരുടെ വാദം.
1945-ലെ ഒരു അഭിപ്രായ സർവേയിൽ 90 ശതമാനം ആൾക്കാരും ചില യുദ്ധക്കുറ്റവാളികൾക്ക്  വധശിക്ഷ നൽകുന്നതിന് അനുകൂലമായിരുന്നു.
ഈ വസ്തുതകൾ ചരിത്രകാരൻ ഡിറ്റ്ലേവ് ടാം രേഖപ്പെടുത്തിയിട്ടുണ്ട്.
ശീതയുദ്ധസമയം
1952-ൽ ഡെന്മാർക്ക് യുദ്ധസമയത്ത് അതിയായ ദുഷ്ടലാക്കോടെ ചെയ്യുന്ന ചില കുറ്റങ്ങൾക്ക് (കൊലപാതകം, രാജ്യദ്രോഹം, രാജ്യത്തെ തള്ളിക്കളഞ്ഞുകൊണ്ട് പ്രവർത്തിക്കുക) വധശിക്ഷ പുനഃസ്ഥാപിച്ചു.
നിയമ വ്യവസ്ഥകൾ 1945-ലെ പീനൽ കോഡ് ഭേദഗതിയോട് സാമ്യമുള്ളവയായിരുന്നു.
ശിതയുദ്ധസമയത്ത് ഡെന്മാർക്ക് വീണ്ടും ശത്രുക്കളുടെ അധിനിവേശത്തിലായാൽ പൂർവകാല പ്രാബല്യത്തോടെ മറ്റൊരു നിയമം നിർമ്മിക്കേണ്ട ആവശ്യമില്ലാതാക്കാനായിരുന്നു ഈ നടപടി.
ഇത് 1978-ൽ വീണ്ടും നിർത്തലാക്കി.
അതേസമയം തന്നെ വധശിക്ഷ സൈനികനിയമത്തിലും നിർത്തലാക്കി.
ഈ നിയമപ്രകാരം ആരെയും ശിക്ഷിച്ചിട്ടില്ല.
അവലംബം Parliamentary question S 2023 to the Minister of Justice , 2 April 2001 Dorthe Andersen: Death Penalty in Denmark and Europe after World War II Archived 2007-08-11 at Archive.is , menneskeret.dk
വധശിക്ഷ ദക്ഷിണാഫ്രിക്കയിൽ പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
വധശിക്ഷ നിർത്തലാക്കപ്പെട്ട രാജ്യമാണ് സൗത്ത് ആഫ്രിക്ക .
വർണവിവേചനം നിലവിലിരുന്ന വർഷങ്ങളിൽ ധാരാളം വധശിക്ഷകൾ ദക്ഷിണാഫ്രിക്കയിൽ നടന്നിരുന്നു.
1989നാണ് ഇവിടെ അവസാന വധശിക്ഷ നടപ്പിലായത്.
അന്താരാഷ്ട്ര സമൂഹം അംഗീകരിക്കാത്ത ബാണ്ടുസ്ഥാൻ ഹോംലാന്റ് എന്ന രാജ്യത്തിൽ 1991-ൽ ഒരു വധശിക്ഷ നടപ്പിലായിരുന്നു.
1995-ൽ വധശിക്ഷ നിർത്തലാക്കപ്പെട്ടു.
1990-ൽ സർക്കാർ വധശിക്ഷകൾ നടപ്പിലാക്കുന്നത് താൽക്കാലികമായി നിർത്തിവച്ചു.
ഭരണഘടനാകോടതി ഒരു കേസിന്റെ വിധിയുടെ ഭാഗമായി 1995 ജൂൺ 6-ന് പുതിയ ഭരണഘടനയ്ക്കനുസൃതമല്ല വധശിക്ഷ എന്ന് കണ്ടെത്തുകയായിരുന്നു.
ആ സമയത്ത് ദക്ഷിണാഫ്രിക്കൻ പ്രസ്സ് അസ്സോസിയേഷന്റെ റിപ്പോർട്ടനുസരിച്ച് 453 പേർ വധശിക്ഷ കാത്ത് ജയിലിലുണ്ടായിരുന്നു.
1997-ലെ ക്രിമിനൽ നിയമ ഭേദഗതി ഔദ്യോഗികമായി വധശിക്ഷ ഇല്ലാതെയാക്കി.
ഇതിനു മുൻപ് വധശിക്ഷ വിധിക്കപ്പെട്ട ആൾക്കാരുടെ ശിക്ഷ പുതുതായി വിധിക്കാനും ഈ നിയമം വ്യവസ്ഥ ചെയ്യുന്നു.
ഈ നിയമം 1998 നവംബർ 13-ന് നിലവിൽ വന്നു.
2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളെ സൗത്ത് ആഫ്രിക്ക പിന്താങ്ങുകയും അവതരണത്തിൽ ഭാഗഭാക്കാവുകയും ചെയ്തു.
2005 മേയ് 25ന് ഭരണഘടനാക്കോടതി നിലവിലുള്ള എല്ലാ മരണശിക്ഷകളും ഉപേക്ഷിക്കാനും കഴിയുന്നത്ര വേഗം പ്രതികൾക്ക് പുതിയ ശിക്ഷ വിധിക്കാനും ഉത്തരവിട്ടു.
വധശിക്ഷ നമീബിയയിൽ
വധശിക്ഷ നിർത്തലാക്കപ്പെട്ട രാജ്യമാണ് നമീബിയ .
നമീബിയൻ ഭരണഘടനയുടെ (1990) ആറാം ആർട്ടിക്കിളനുസരിച്ച്: "ജീവിക്കാനുള്ള അവകാശം ബഹുമാനിക്കപ്പെടുകയും സംരക്ഷിക്കപ്പെടുകയും ചെയ്യേണ്ടതാണ്. ഒരു നിയമവും മരണശിക്ഷ നൽകാൻ മതിയായതല്ല. ഒരു കോടതിക്കും ട്രൈബ്യൂണലിനും വധശിക്ഷ വിധിക്കാനവകാശമില്ല. നമീബിയയിൽ ഒരു വധവും നടക്കാൻ പാടില്ല." 1988 ലാണ് അവസാന വധശിക്ഷ നടപ്പാക്കപ്പെട്ടത്..
2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങളെ നമീബിയ പിന്താങ്ങി.
വധശിക്ഷ ഡെമോക്രാറ്റിക് റിപ്പബ്ലിക് ഓഫ് കോംഗോയിൽ
ഡെമോക്രാറ്റിക് റിപ്പബ്ലിക് ഓഫ് കോംഗോ വധശിക്ഷ നിലവിലുള്ള രാജ്യമാണ്.
2003-ലാണ് ഇവിടെ അവസാനമായി വധശിക്ഷ നടപ്പിലാക്കിയത്.
15 ആൾക്കാരെ ഒരുമിച്ച് വധശിക്ഷയ്ക്ക് വിധേയമാക്കുകയായിരുന്നു.
പക്ഷേ ഇതിൽ 8 പേരെ പിശകുപറ്റിയാണ് വധിച്ചതെന്ന് പിന്നീട് കണ്ടെത്തി.
വധശിക്ഷ തായ്‌ലാന്റിൽ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തായ്ലാന്റിൽ രാജാവിനെ കൊല്ലുക, കലാപം, രാജ്യസുരക്ഷയ്ക്കെതിരായ കുറ്റങ്ങൾ, വിദേശ ഭരണത്തലവന്റെ കൊലപാതകമോ കൊലപാതകശ്രമമോ, കൈക്കൂലി കൊടുക്കൽ, തീവയ്പ്പ്, ബലാത്സംഗം, മുന്നൊരുക്കത്തോടെയുള്ള കൊലപാതകം, തട്ടിക്കൊണ്ടുപോകൽ, മോഷണം എന്നീ കുറ്റങ്ങൾക്കൊക്കെ മരണശിക്ഷ നല്കാൻ നിയമമുണ്ട്.
2003 മുതൽ വിഷം കുത്തിവയ്ക്കൽ വധശിക്ഷാ മാർഗ്ഗമായി ഉപയോഗിക്കുന്നുണ്ട്.
റാവു ഇന്ദ്രജിത്ത് സിംഗ് ഇംഗ്ലീഷ് വിലാസം https://ml.wikipedia.org/wiki/Rao_Inderjit_Singh
പതിനാറാം ലോക്സഭയിലെ ആസൂത്രം, സ്റ്റാറ്റിസ്റ്റിക്‌സ്, പദ്ധതി നിർഹണം, പ്രതിരോധ വകുപ്പുകളുടെ സ്വതന്ത്ര ചുമതലയുള്ള  സഹ മന്ത്രിയാണ് റാവു ഇന്ദ്രജിത്ത് സിംഗ് (ജനനം 11 ഫെബ്രുവരി 1951).
ഹരിയാനയിലെ ഗുർഗാവോൺ  ലോക്സഭാ മണ്ഡലത്തെ പ്രതിനിധീകരിക്കുന്ന അംഗമാണ്.
ഹരിയാന കോൺഗ്രസിലെ തലമുതിർന്ന നേതാക്കളിലൊരാളായിരുന്ന റാവു 2014 ൽ ബിജെപിയിൽ ചേർന്നു.
ബി.ജെ.പി സ്ഥാനാർത്ഥിയായാണ് മത്സരിച്ചത്.
ഒന്നാം യുപിഎ സർക്കാറിൽ മന്ത്രിയായിരുന്നു.
പന്ത്രണ്ട്, പതിന്നാല്, പതിനഞ്ച്, പതിനാറ് ലോക്സഭകളിൽ അംഗവും നാലു തവണ ഹരിയാന നിയമസഭാംഗവും  ഒന്നാം യു.പി.എ. സർക്കാറിൽ മന്ത്രിയുമായിരുന്നു.
ഹരിയാനയിലെ പാർട്ടി നേതൃത്വത്തിനെതിരയും, റോബർട്ട് വാദ്രയുടെ ഭൂമി ഇടപാടുകൾക്കെതിരെയും ഇന്ദ്രജിത്ത് സിങ്ങ് വിമത ശബ്ദം ഉയർത്തി, ബി.ജെ.പി.യിൽ ചേർന്നു.
യാദവ (ആഹിർ) സമുദായത്തിന്റെ ശക്തമായ പിന്തുണയുള്ള നേതാവാണിദ്ദേഹം.
അവലംബം ↑ {{ cite web }} : Check date values in: | accessdate= ( help ) ↑ Rao Inderjit Singh hits out at detractors പുറം കണ്ണികൾ
റാലിഗാൻസിദ്ദി ഇംഗ്ലീഷ് വിലാസം https://ml.wikipedia.org/wiki/Ralegan_Siddhi
അണ്ണാ ഹസാരെയുടെ പരിശ്രമത്താൽ സ്വാശ്രയ റിപബ്ലിക്  പദവി നേടിയ റാലിഗാൻസിദ്ദി , മഹാരാഷ്ട്രയിലെ ഒരു ഉൾനാടൻ ഗ്രാമമാണ്.
പൂനയിൽ നിന്നും  87  കിലോ മീറ്റർ അകലെ, അഹമ്മദ്‌നഗർ ജില്ലയിലാണ്  ഹസാരെയുടെ ജന്മഗ്രാമമായ റാലിഗാൻസിദ്ദി.
വിസ്തീർണം  982.31 ഹെക്ടർ.
പട്ടാളത്തിൽനിന്നും  വിരമിച്ചപ്പോൾ തനിക്ക്  ലഭിച്ച പെൻഷൻ ആനുകൂല്യങ്ങൾ ചെലവഴിച്ചാണ് 1975 ല് വികസന പ്രവർത്തനങ്ങൾക്ക് തുടക്കമിട്ടത്.
വരണ്ടുണങ്ങിയ ഭൂമി തട്ടുകളായി തിരിച്ച് മരങ്ങൾ വച്ച് പിടിപ്പിച്ചു മണ്ണൊലിപ്പ് തടയാനും  ജലം പാഴായിപ്പോകാതെ ജല വിതാനം ഉയർത്താനും സാധിച്ചു.
വിളക്കുകൾ കത്തുന്നത് സൌരോർജം ഉപയോഗിച്ചാണ്.
സമൂഹ ശൌചാലയ വിസർജ്യങ്ങൾ ഉപയോഗിച്ച് ബയോഗ്യാസ്‌ ഉൽപ്പാദിപ്പിക്കുന്നു.
ഊർജ്ജത്തിനായി കാറ്റാടി യന്ത്രവും ഉപയോഗപ്പെടുത്തുന്നു.
2001ലെ കനേഷുമാരി അനുസരിച്ച്, 394 വീടുകളിലായി 1265  പുരുഷന്മാരും  1041  സ്ത്രീകളുമാണ് റാലിഗാൻസിദ്ദിയിലുള്ളത്.
മരുഭൂമി കൃഷിഭൂമിയായി
വരൾച്ച ബാധിച്ച റാലിഗാൻസിദ്ദി, ദാരിദ്ര്യത്തിനാലും  കള്ളവാറ്റിനാലും കുപ്രസിദ്ദമായിരുന്നപ്പോഴാണ് 1975 ൽ ഹസാരെ വികസനപ്രവർത്തനങ്ങൾക്ക്  തുടക്കമിട്ടത്.
ജലസേചന ടാങ്കിൽ ചോർച്ച ഉണ്ടായിരുന്നത്  ജനങ്ങളുടെ സന്നദ്ധ പ്രവർത്തനത്താൽ പരിഹരിക്കപ്പെട്ടു.
ജലസേചന ടാങ്കിൽ വെള്ളം ശേഖരിക്കപ്പെട്ടതിനാൽ , ജനങ്ങളുടെ ഓർമയിൽ ആദ്യമായി, അടുത്തുള്ള ഏഴു  കിണറുകൾ  വേനൽക്കാലത്ത്  നിറഞ്ഞൊഴുകി .
ഇപ്പോൾ ഗ്രാമം ജലസമൃദ്ധമാണ്‌.
ധാന്യ  ബാങ്കും ക്ഷീര ബാങ്കും പ്രവർത്തിക്കുന്നു.
പഠിയ്ക്കാൻ സ്കൂളും.
അവിടെ ദാരിദ്ര്യവും ഇല്ലാതായി.
മാതൃകാഗ്രാമം
കഠിന ദാരിദ്ര്യത്താൽ  വികലമായിരുന്ന റാലിഗാൻസിദ്ദി എന്ന വരണ്ട ഗ്രാമം, 25  വർഷമായി പ്രകൃതി സമ്പത്തും തദ്ദേശീയ മൂലധനവും ഉപയോഗപ്പെടുത്തി,  രാജ്യത്തിനാകമാനം  മാതൃകയാക്കാവുന്ന ഒരു സമ്പന്ന ഗ്രാമമായി മാറിയിരിക്കുകയാണെന്നാണ് ലോക ബാങ്ക് അഭിപ്രായപ്പെട്ടിരിക്കുന്നത്.
↑ ↑ {{ cite web }} : Unknown parameter | coauthor= ignored ( | author= suggested) ( help ) ; line feed character in | publisher= at position 16 ( help ) ↑ ↑ ↑ {{ cite web }} : Check | url= value ( help ) External links A model Indian village Archived 2006-10-11 at the Wayback Machine .
A successful case of participatory watershed management at Ralegan Siddhi Village in district Ahmadnagar, Maharastra, India Path finders - Anna Hazare Archived 2011-08-30 at the Wayback Machine .
World Bank Development Outreach
ഈ Ahmednagar district , Maharashtra , India location എന്ന ലേഖനം ഒരു stub ആണ്.
റാലെ, വടക്കൻ കരോലിന
റലെയ്ഗ് അമേരിക്കൻ ഐക്യനാടുകളിലെ  സംസ്ഥാനമായ വടക്കൻ കരോലിനയുടെ തലസ്ഥാനവും വെയ്ക്ക് കൌണ്ടിയുടെ കൌണ്ടി സീറ്റുമാണ്.
ഷാർലറ്റിന് ശേഷം വടക്കൻ കരോലിനയിലെ ഏറ്റവും ജനസംഖ്യയുള്ള രണ്ടാമത്തെ നഗരമായ ഇത്, തെക്കുകിഴക്കൻ മേഖലയിലെ ഏറ്റവും ജനസംഖ്യയുള്ള പത്താമത്തെ നഗരവും, യു.എസിലെ ഏറ്റവും ജനസംഖ്യയുള്ള 41-ാമത്തെ നഗരവും, റിസർച്ച് ട്രയാംഗിൾ മെട്രോ മേഖലയിലെ ഏറ്റവും വലിയ നഗരവുമാണ്.
നഗരത്തിന്റെ ഹൃദയഭാഗത്തുള്ള തെരുവുകളിൽ നിരനിരയായി കാണപ്പെടുന്ന ഓക്ക് മരങ്ങൾ നഗരത്തിന് " സിറ്റി ഓഫ് ഓക്ക്സ് " എന്ന പേര് ചാർത്തപ്പെടാൻ കാരണമായി.
147.6 ചതുരശ്ര മൈൽ (382 ചതുരശ്ര കിലോമീറ്റർ) വിസ്തീർണ്ണമുള്ളതാണ് നഗരം.
യു.എസ്. സെൻസസ് ബ്യൂറോ കണക്കാക്കിയതുപ്രകാരം 2020-ൽ നഗരത്തിലെ ജനസംഖ്യ 474,069 ആയിരുന്നു.
രാജ്യത്തെ അതിവേഗം വളർന്നുകൊണ്ടിരിക്കുന്ന ഒരു പട്ടണമാണിത്.
ഇന്നത്തെ ഡെയർ കൗണ്ടിയിൽ അപ്രത്യക്ഷമായ  റോണോക്ക് കോളനി സ്ഥാപിച്ച വാൾട്ടർ റാലിയുടെ സ്മരണാർത്ഥമാണ് നഗരത്തിന് റാലി എന്ന പേര് നൽകിയിരിക്കുന്നത്.
റാവു തുലാ റാം ഇംഗ്ലീഷ് വിലാസം https://ml.wikipedia.org/wiki/Rao_Tula_Ram
റാവു തുലാറാം സിംഗ് (ജീവിതകാലം : ഡിസംബർ 9, 1825 മുതൽ സെപ്റ്റംബർ 23, 1863 (ഉദ്ദേശം)) റെവാരിയിലെ രാജാവും ഹരിയാനയിൽ 1857 -ലെ ഇന്ത്യൻ ലഹളയുടെ പ്രധാന നേതാക്കളിൽ ഒരാളുമായിരുന്നു.
അവിടെ അദ്ദേഹം ഒരു സംസ്ഥാന ഹീറോ ആയി കണക്കാക്കപ്പെടുന്നു.
ഒരു റോയൽ അഹിർ കുടുംബത്തിൽ റാവു പൂരൺ സിംഗ്, റാണി ഗ്യാൻ കൗർ എന്നിവരുടെ പുത്രനായി അദ്ദേഹം ജനിച്ചു.
കലാപസമയത്ത് ഇന്നത്തെ തെക്കുപടിഞ്ഞാറൻ ഹരിയാന പ്രദേശത്തു നിന്നുള്ള എല്ലാ ബ്രിട്ടീഷ് ഭരണകൂടങ്ങളെയും താൽക്കാലികമായി കെട്ടുകെട്ടിക്കുന്നതിലും ചരിത്ര നഗരമായ ദില്ലിയിൽ പോരാടുന്ന റിബലുകളെ ആളും അർത്ഥവും സാധനങ്ങളും നൽകി സഹായിച്ചതിന്റേയും പേരിൽ ബഹുമാനിക്കപ്പെടുന്നു.
ഒരു നല്ല ഭരണാധികാരിയും സൈനിക മേധാവിയുമായുമായും അദ്ദേഹം ശ്രദ്ധിക്കപ്പെട്ടു.
റാറ്റ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Rat_Islands Map of Rat Islands showing major islands (line between Semisopochnoi Island and Amchitka Pass is the 180th meridian ).
Map of the western Aleutian Islands , showing the Rat Islands on the right: Kiska Island (7), Little Kiska Island (8), Segula Island (9), Khvostof Island (10), Davidof Island (11), Little Sitkin Island (12), Rat Island (13), Amchitka Island (14), and Semisopochnoi Island (15).
റാറ്റ് ദ്വീപുകൾ (Aleut: Qax̂um tanangis , Russian : Крысьи острова ), തെക്ക് പടിഞ്ഞാറൻ അലാസ്കയിലെ അല്യൂഷ്യൻ ദ്വീപുകളിലുൾപ്പെട്ടതും പടിഞ്ഞാറ് ബുൾദിർ ദ്വീപ് , നിയർ ദ്വീപുകൾ , കിഴക്ക് അംചിത്ക പാസ് , ആൻഡ്രിയാനോഫ് ദ്വീപുകൾ എന്നിവയ്ക്കിടയിലായി സ്ഥിതിചെയ്യുന്ന അഗ്നിപർവ്വതജന്യ ദ്വീപുകളുടെ ഒരു കൂട്ടമാണ്.
ഈ ദ്വീപസമൂഹത്തിലെ വലിയ ദ്വീപുകൾ പടിഞ്ഞാറു നിന്ന് കിഴക്കോട്ട്, കിസ്ക , ലിറ്റിൽ കിസ്ക , സെഗുല , ഹവാഡാക്സ് അഥവാ ക്രിസെയ്, ക്വോസ്റ്റോഫ് , ഡേവിഡോഫ് , ലിറ്റിൽ സിറ്റ്കിൻ , ആംചിറ്റ്ക , സെമിസോപൊച്നോയ് എന്നിവയാണ്.
റാറ്റ് ദ്വീപുകളുടെ ആകെ വിസ്തീർണ്ണം 360.849 ചതുരശ്ര മൈൽ (934.594 ചതുരശ്ര കിലോമീറ്റർ) ആണ്.
ദ്വീപുകളൊന്നുംതന്നെ ജനവാസമുള്ളതല്ല.
1827 ൽ ഒരു ലോക സഞ്ചാര യാത്രയിൽ അല്യൂഷ്യൻ ദ്വീപുകൾ സന്ദർശിക്കവേ ക്യാപ്റ്റൻ ഫ്യോഡർ പെട്രോവിച്ച് ലിറ്റ്കെ ദ്വീപുകൾക്ക് നൽകിയ പേരിന്റെ ഇംഗ്ലീഷ് വിവർത്തനമാണ് റാറ്റ് ദ്വീപുകൾ എന്ന പേര്.
ഏകദേശം 1780 ൽ എലികൾ ആകസ്മികമായി ഈ ദ്വീപിലേക്ക് എത്തിയതിനാലാണ് ദ്വീപുകൾക്ക് ഈ പേര് നൽകിയിരിക്കുന്നത്.
2009 ലെ കണക്കനുസരിച്ച്, സർക്കാർ ധനസഹായത്തോടെയുള്ള ഒരു ഉന്മൂലന പദ്ധതിക്ക് ശേഷം, എലി രഹിതമാണെന്ന് വിശ്വസിക്കപ്പെടുന്ന റാറ്റ് ദ്വീപ് 2012-ൽ ഹവാഡാക്സ് ദ്വീപ് എന്ന് പുനർനാമകരണം ചെയ്തു.
എന്നിരുന്നാലും, അനന്തരമുണ്ടായ ഒരു വിലയിരുത്തലിൽ, ഈ ഉന്മൂലനപദ്ധതിമൂലം ഗുണം ലഭിക്കേണ്ട പ്രാദേശിക പക്ഷി ജനസംഖ്യയിൽ പലതിനേയും ഇത് പ്രതികൂലമായി ബാധിച്ചുവെന്ന് കണ്ടെത്തുകയും അവയുടെ മരണനിരക്ക് പ്രതീക്ഷിച്ചതിലും എത്രയോ ഉയർന്ന അളവിലായിരിക്കാമെന്നു നിരീക്ഷിക്കപ്പെടുകയും ചെയ്തു.
അവലംബം ↑ ↑ http://www.loe.org/shows/segments.htm?programID=09-P13-00029 segmentID=5 ↑ ↑ The Ornithological Council, " The Rat Island Rat Eradication Project: A Critical Evaluation of Nontarget Mortality Archived 2017-08-08 at the Wayback Machine . "
റാവു ബഹദൂർ നരസിംഹേശ്വര ശർമ്മ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/B.
_Sarma
ഒരു ഇന്ത്യൻ അഭിഭാഷകനും രാഷ്ട്രീയക്കാരനും വൈസ്രോയിയുടെ എക്സിക്യൂട്ടീവ് കൗൺസിൽ അംഗവുമായിരുന്നു റാവു ബഹദൂർ സർ ബയ്യ നരസിംഹേശ്വര ശർമ്മ, (1867-1932).
ആന്ധ്രാപ്രദേശിലെ മദ്രാസ് പ്രസിഡൻസിയിലെ വിശാഖപട്ടണത്ത് വൈദിക് ബ്രാഹ്മണ ഇനാംദാർ ബയ്യ മഹാദേവ ശാസ്ത്രിയുടെ മകനായി 1867-ൽ ശർമ്മ ജനിച്ചു.
പ്രാഥമിക വിദ്യാഭ്യാസം വിശാഖപട്ടണത്തെ ഹിന്ദു ഹൈസ്കൂളിലായിരുന്നു.
മദ്രാസ് സർവ്വകലാശാലയുടെ കീഴിലുള്ള രാജമുണ്ട്രി ഗവൺമെന്റ് കോളേജിൽ നിന്ന് ബിഎയിൽ ഒന്നാം ക്ലാസോടെ ബിരുദം നേടിയ അദ്ദേഹത്തിന്റെ അക്കാദമിക് കഴിവിന് മെറ്റ്കാൾഫ് സ്കോളർഷിപ്പ് ലഭിച്ചിരുന്നു.
നരസിംഹേശ്വര ശർമ്മ മദ്രാസ് സർവ്വകലാശാലയിൽ നിന്ന് നിയമം പഠിക്കുകയും 1887-ലെ മദ്രാസ് സെഷനിൽ കോൺഗ്രസിൽ ചേരുകയും ചെയ്തു.
1891-ൽ വിശാഖപട്ടണം ബാറിൽ അംഗമായി അഭിഭാഷകനായി ഔദ്യോഗിക ജീവിതം ആരംഭിച്ചുകൊണ്ട് അദ്ദേഹം രണ്ട് തവണ വിശാഖപട്ടണം മുനിസിപ്പൽ ചെയർമാനായും മികച്ച പ്രവർത്തനം നടത്തിയിരുന്നു.
പൊതുജീവിതത്തിലെ വിജയത്തിന്റെ ഫലമായി, 1906-ൽ അദ്ദേഹം മദ്രാസ് പ്രസിഡൻസിയുടെ കൗൺസിലിലേക്ക് നാമനിർദ്ദേശം ചെയ്യപ്പെടുകയും രാഷ്ട്രീയത്തിൽ അതീവ താൽപര്യം വളർത്തിയെടുക്കുകയും ചെയ്തു.
മദ്രാസ് എസ്റ്റേറ്റ് ലാൻഡ് ആക്ടിന്റെ (1908) ഉത്തരവാദിത്തം അദ്ദേഹത്തിനായിരുന്നു.
ഇത് എസ്റ്റേറ്റുകളിലെ കുടിയാൻ കർഷകർക്ക് അവകാശം നൽകി.
എസ്റ്റേറ്റ്, ഇനാം റവന്യൂ ഭരണം കാര്യക്ഷമമാക്കിയ അദ്ദേഹം ജമീന്ദാരി, ഇനാം ഭൂമിയുടെ ഉടമയായിരുന്നു.
1913-ൽ ബപട്‌ലയിൽ നടന്ന ആന്ധ്രാ മഹാസഭയുടെ ആദ്യ പ്രസിഡന്റായിരുന്നു അദ്ദേഹം.
1914-ൽ ജിന്ന, എസ്. സിൻഹ, ലജ്പത് റായ്, മജറുൽ-ഹഖ്, സമർത് എന്നിവരോടൊപ്പം ഒരു കോൺഗ്രസ് പ്രതിനിധി സംഘത്തിൽ അംഗമായി ലണ്ടനിലേക്ക് പോയി.
കെൻസിംഗ്ടൺ ഹാളിലെ പ്രസംഗങ്ങൾ കൂടാതെ ബ്രിട്ടീഷ് പാർലമെന്റംഗങ്ങളുടെ ഗ്രൂപ്പുകൾക്ക് മുമ്പാകെ ഇന്ത്യൻ പ്രശ്‌നങ്ങളെക്കുറിച്ചും രാഷ്ട്രീയ പരിഷ്കാരത്തിന്റെ ആവശ്യകതയെക്കുറിച്ചും വിലയിരുത്തി.
പൊതുജീവിതത്തിലെ തന്റെ സ്ഥാനത്തിന് വിരുദ്ധമാകുമെന്ന് തോന്നിയതിനാൽ വളരെ ചെറുപ്പത്തിൽ തന്നെ സജീവമായ അഭിഭാഷകവൃത്തി ഉപേക്ഷിച്ചു.
1916-ൽ അദ്ദേഹം ഇംപീരിയൽ കൗൺസിലിൽ അംഗമായി.
1918-ൽ അദ്ദേഹം ഇംപീരിയൽ കൗൺസിലിൽ ഭാഷാപരമായ പ്രവിശ്യകൾ ശുപാർശ ചെയ്യുന്ന ഒരു പ്രമേയം അവതരിപ്പിച്ചു.
ഇതിനെ ജിന്ന ശക്തമായി എതിർത്തിരുന്നു.
സേവനങ്ങളുടെ ഇന്ത്യൻവൽക്കരണത്തിന്റെ ചാമ്പ്യനായിരുന്നു അദ്ദേഹം.
വ്യവസായം, കൃഷി, വിദ്യാഭ്യാസം എന്നിവയുടെ വികസനത്തിനായി കഠിനമായി പരിശ്രമിക്കുകയും രാജ്യത്ത് നന്നായി നിയന്ത്രിത ബാങ്കിംഗ് സംവിധാനം വികസിപ്പിക്കാൻ വളരെയധികം പരിശ്രമിക്കുകയും ചെയ്തു.
ആഫ്രിക്ക, ഫിജി തുടങ്ങിയ രാജ്യങ്ങളിലെ തൊഴിലുറപ്പ് തൊഴിലാളികളുടെ നവീകരണത്തിനായി അദ്ദേഹം കഠിനമായി പരിശ്രമിച്ചു.
രാജ്യത്തെ ഭൂവുടമസ്ഥത, റവന്യൂ, എസ്റ്റേറ്റ് കാര്യങ്ങളിൽ മുൻനിര അധികാരികളിൽ ഒരാളായി അദ്ദേഹം കണക്കാക്കപ്പെട്ടിരുന്നു.
ഒരു ദേശീയ തലസ്ഥാന നഗരത്തിന്റെ വികസനത്തിന്റെ ആവശ്യകത ഊന്നിപ്പറഞ്ഞ അദ്ദേഹം ന്യൂഡൽഹിയുടെ വികസനത്തിൽ വലിയ താൽപ്പര്യം പ്രകടിപ്പിച്ചു.
ഡൽഹിയുടെ വികസനത്തിന് മതിയായ ധനസഹായം അനുവദിക്കുന്നതിനായി അദ്ദേഹം ബ്രിട്ടീഷ് സ്ഥാപനവുമായി പോരാടി.
ഇത് ലുട്ടിയൻസും ബേക്കറും അവരുടെ ഇന്ത്യൻ സമ്മർ എന്ന പുസ്തകത്തിൽ അംഗീകരിച്ചിട്ടുണ്ട്.
നരസിംഹേശ്വര ശർമ്മ തന്റെ ആദ്യകാലങ്ങളിൽ തന്നെ ഒരു തിയോസഫിസ്റ്റായിരുന്നു.
എന്നിരുന്നാലും, തുടക്കത്തിൽ, അദ്ദേഹം ആനി ബസന്റിനോട് എതിർത്തു.
എന്നാൽ ബസന്റ് ഹോം റൂൾ പ്രസ്ഥാനം ആരംഭിച്ചപ്പോൾ അദ്ദേഹം അവരെ പിന്തുണച്ചു.
അവർ സ്ഥാപിച്ച ദേശീയ വിദ്യാഭ്യാസ ബോർഡിൽ ശർമ്മയും ചേർന്നു.
അദ്ദേഹം സഹ രചയിതാവായ ബി.എൻ. ബസു മെമ്മോറാണ്ടം ഓഫ് നയന്റീൻ സർക്കാർ പരിഷ്കാരങ്ങളുടെ ഒരു ഇന്ത്യൻ കാഴ്ചപ്പാട് നൽകി.
തന്റെ രാഷ്ട്രീയ വീക്ഷണങ്ങളിൽ പ്രതിബദ്ധതയുള്ള മിതവാദിയായിരുന്നു അദ്ദേഹം.
വ്യക്തിപരമായ ജീവിതത്തിൽ യാഥാസ്ഥിതികനായിരുന്ന അദ്ദേഹത്തെ പലരും അവഹേളിച്ചു.
അദ്ദേഹത്തിന്റെ വ്യക്തിപരമായ ജീവകാരുണ്യ പ്രവർത്തനങ്ങൾക്ക് അദ്ദേഹത്തിന് വളരെയധികം ബഹുമാനം നൽകുകയും നിരവധി സ്ഥാപനങ്ങൾക്ക് അദ്ദേഹത്തിൽ നിന്ന് ആനുകൂല്യങ്ങൾ ലഭിക്കുകയും ചെയ്തു.
1919-ൽ മൊണ്ടാഗു-ചെംസ്‌ഫോർഡ് പരിഷ്‌കാരങ്ങൾ പാസാക്കിയപ്പോൾ, കോൺഗ്രസുകാരുടെയും ബസന്റിന്റെയും തിലക് ഗ്രൂപ്പിൽ നിന്ന് ശർമ്മ വ്യത്യസ്തനായിരുന്നു.
പരിഷ്‌കാരങ്ങൾ ശരിയായ ദിശയിലേക്കുള്ള ഒരു ചുവടുവയ്പ്പാണെന്നും അവർക്ക് അവസരം നൽകണമെന്ന മിതവാദത്തെ അദ്ദേഹം പിന്തുണച്ചു.
കോൺഗ്രസിൽ ആയിരിക്കുമ്പോൾ തന്നെ പരിഷ്കാരങ്ങളെ പിന്തുണച്ച് ഇംപീരിയൽ ലെജിസ്ലേറ്റീവ് കൗൺസിലിൽ പ്രസംഗിച്ച ഇന്ത്യൻ കോൺഗ്രസിലെ ചുരുക്കം ചില അംഗങ്ങളിൽ ഒരാളായിരുന്നു അദ്ദേഹം.
മറ്റ് മിതവാദികൾ ഇതിനകം വിട്ടുപോയി ലിബറൽ പാർട്ടി രൂപീകരിച്ചു.
അദ്ദേഹം വിമർശിക്കപ്പെട്ട മിതവാദികൾക്ക് വേണ്ടി വൈസ്രോയി ലോർഡ് ചെംസ്ഫോർഡിനെ തിരിച്ചുവിളിക്കുന്നതിനെ എതിർത്തു.
1920-ൽ വൈസ്രോയിയുടെ എക്സിക്യൂട്ടീവ് കൗൺസിലിൽ അംഗമായ അദ്ദേഹം 1925-ൽ വിരമിച്ചു.
തന്റെ ഭരണകാലത്ത് റവന്യൂ, കൃഷി, പൊതുമരാമത്ത്, ധനകാര്യം, വിദ്യാഭ്യാസം എന്നീ വകുപ്പുകൾ അദ്ദേഹം കൈകാര്യം ചെയ്തു.
കൗൺസിലിലെ അദ്ദേഹത്തിന്റെ ഇന്ത്യൻ സഹപ്രവർത്തകർ സർ ടി ബി സപ്രു, സർ മൊഹമ്മദ് എന്നിവരായിരുന്നു.
ഷാഫി ഓർഡർ ഓഫ് ദി സ്റ്റാർ ഓഫ് ഇന്ത്യ (KCSI) എന്ന നൈറ്റ് കമാൻഡറായി 1923-ലെ ജന്മദിന ബഹുമതികളുടെ പട്ടികയിൽ അദ്ദേഹം നൈറ്റ് ആയി തിരഞ്ഞെടുക്കപ്പെട്ടു.
1924-ൽ അദ്ദേഹം കൗൺസിൽ ഓഫ് സ്റ്റേറ്റ് പ്രസിഡന്റായി.
ആന്ധ്രാ സർവ്വകലാശാല രൂപീകരിച്ചപ്പോൾ അതിന്റെ ആദ്യ ജനറൽ ബോഡി യോഗത്തിൽ അദ്ദേഹം അധ്യക്ഷനായിരുന്നു.
1932-ൽ മരണം വരെ അദ്ദേഹം റെയിൽവേ വകുപ്പ്‌ കമ്മീഷൻ പ്രസിഡന്റായിരുന്നു.
റാലേ-ബെനാർഡ് സംവഹനം ഇംഗ്ലീഷ് വിലാസം https://ml.wikipedia.org/wiki/Rayleigh%E2%80%93B%C3%A9nard_convection ബെനാർഡ് സെല്ലുകൾ
ഒരു ദ്രാവകത്തെയോ വാതകത്തെയോ താഴ്ഭാഗത്തെ ഒരു പ്രതലത്തിൽ നിന്ന് ചൂടാക്കുമ്പോഴുണ്ടാകുന്ന സ്വാഭാവിക സംവഹനമാണ് റാലേ-ബെനാർഡ് സംവഹനം .
ഇങ്ങനെ ചൂടാകുന്ന ദ്രാവകത്തിൽ  ബെനാർഡ് സെല്ലുകൾ എന്നറിയപ്പെടുന്ന സംവഹനസെല്ലുകൾ രൂപമെടുക്കുന്നു.
സൈദ്ധാന്തികമായും പരീക്ഷണങ്ങളിലൂടെയും ഈ പ്രതിഭാസത്തെക്കുറിച്ച് പഠിക്കുന്നത് എളുപ്പമായതിനാൽ സംവഹനപ്രക്രിയകളിൽ വച്ച് താരതമ്യേന കൂടുതൽ പഠനങ്ങൾ നടന്നിട്ടുള്ളത് റാലേ ബെനാർഡ് സംവഹനത്തെക്കുറിച്ചാണ് .
എന്നിരുന്നാലും സംവഹനപാറ്റേണുകൾ അരേഖീയവ്യവസ്ഥകളായതിനാൽ ഈ പ്രതിഭാസത്തെക്കുറിച്ച് ഇനിയുമേറെക്കാര്യങ്ങൾ മനസ്സിലാകാൻ ബാക്കിയാണ്.
റാലേ-ബെനാർഡ് അസ്ഥിരത റാലേ-ബെനാർഡ് സംവഹനത്തിന്റെ സിമുലേഷനിൽ നിന്നുള്ള താപനിലയുടെയും പ്രവേഗത്തിന്റെയും ചിത്രം
താഴ്ഭാഗത്തുനിന്ന് ദ്രാവകം ചൂടാക്കുമ്പോൾ അവിടത്തെ സാന്ദ്രത കുറയുന്നു.
ഗുരുത്വാകർഷണം സാന്ദ്രത കുറഞ്ഞ (ചൂടുകൂടിയ) ദ്രാവകത്തെ മുകളിലേക്കും മുകൾഭാഗത്തെ സാന്ദ്രത കൂടിയതും ചൂടുകുറഞ്ഞതുമായ ദ്രാവകത്തെ താഴേക്കും കൊണ്ടുപോകാൻ ശ്രമിക്കുന്നു.
എന്നാൽ ദ്രാവകത്തിന്റെ ശ്യാനത ഇതിനെ തടയാൻ ശ്രമിക്കുന്നു.
സംവഹനത്തെ സഹായിക്കുന്ന ഗുരുത്വാകർഷണബലവും എതിർക്കുന്ന ശ്യാനത മൂലമുള്ള അവമന്ദനബലവും തമ്മിലുള്ള അനുപാതത്തെക്കുറിക്കുന്ന സംഖ്യയാണ് റാലേ സംഖ്യ : R a L = g β ν α ( T u − T b ) L 3 {\displaystyle \mathrm {Ra} _{L}={\frac {g\beta }{\nu \alpha }}(T_{u}-T_{b})L^{3}}
ഇവിടെ T u = ദ്രാവകത്തിന്റെ മുകൾഭഗത്തെ താപനില T b = ദ്രാവകത്തിന്റെ താഴ്ഭാഗത്തെ താപനില L = ദ്രാവകകോളത്തിന്റെ ഉയരം g = ഗുരുത്വാകർഷണം മൂലമുള്ള ത്വരണം ν = kinematic viscosity .
α = Thermal diffusivity β = Thermal expansion coefficient
റാലേ സംഖ്യ വലുതാകുന്നതിനനുസരിച്ച് ഗുരുത്വാകർഷണം അവമന്ദനവുമായി താരതമ്യം ചെയ്യുമ്പോൾ കൂടുതൽ വലുതാകുന്നു.
ഈ അനുപാതം ഒരു നിശ്ചിത സംഖ്യയെക്കാൾ വലുതാകുമ്പോഴാണ് സംവഹനം ആരംഭിക്കുകയും സംവഹനസെല്ലുകൾ രൂപമെടുക്കുകയും ചെയ്യുന്നത്.
ഈ സംഖ്യ ക്രിട്ടിക്കൽ റാലേ സംഖ്യ എന്നറിയപ്പെടുന്നു, അവലംബം
റാവു രാജേന്ദ്ര സിങ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
രാജസ്ഥാന്റെ മുൻ ഡെപ്യൂട്ടി സ്പീക്കർ.
ബിജെപിയുടെ ശക്തരായ നേതാക്കളിലൊരാൾ.
റാലിഡെ ഇംഗ്ലീഷ് വിലാസം https://ml.wikipedia.org/wiki/Rallidae
പക്ഷികളുടെ ഗോത്രമായ ഗ്രൂയിഫോർമിസിലെ ഒരു കുടുംബമാണ് റാലിഡെ - Rallidae .
ഗ്രൂയിഫോർമിസ് ഗോത്രത്തിൽ ഏറ്റവും കൂടുതൽ അംഗങ്ങളുള്ളതും ഈ കുടുംബത്തിലാണ്.
ഇന്ത്യയിൽ സാധാരണയായി കണ്ടുവരുന്ന ജലപക്ഷികളായ കുളക്കോഴി , നീലക്കോഴി , ചെങ്കോഴി , പാട്ടക്കോഴി തുടങ്ങിയവ ഈ കുടുംബത്തിൽ ഉൾപ്പെടുന്നു.
ചെറിയ ശരീരമുള്ള ഇവ പറക്കലിൽ പിന്നോക്കമാണ്.
ഈ കുടുംബത്തിലെ ചില പക്ഷികൾ വംശനാശഭീഷണി നേരിടുന്നു.
അവലംബം Ballmann, Peter (1969): Les Oiseaux miocènes de la Grive-Saint-Alban (Isère) [The Miocene birds of Grive-Saint-Alban (Isère)].
Geobios 2 : 157-204.
[French with English abstract] doi : 10.1016/S0016-6995(69)80005-7 (HTML abstract) BirdLife International (BLI) (2007): Wake Island Rail BirdLife Species Factsheet Archived 2007-09-29 at the Wayback Machine .
Retrieved 2007-07-04.
Boles, Walter E. (2005): A New Flightless Gallinule (Aves: Rallidae: Gallinula ) from the Oligo-Miocene of Riversleigh, Northwestern Queensland, Australia.
(2005) Records of the Australian Museum 57 (2): 179–190.
ODF full text Dinkins, Walter (2014): The Rail Bird Hunter's Bible.
A History of Rail Bird Hunting in the USA.
Virtualbookworm.com Publishing.
Gál, Erika; Hír, János; Kessler, Eugén Kókay, József (1998–99): Középsõ-miocén õsmaradványok, a Mátraszõlõs, Rákóczi-kápolna alatti útbevágásból.
I. A Mátraszõlõs 1.
lelõhely [Middle Miocene fossils from the sections at the Rákóczi chapel at Mátraszőlős. Locality Mátraszõlõs I.].
Folia Historico Naturalia Musei Matraensis 23 : 33-78.
[Hungarian with English abstract] PDF fulltext Granjon, L., and G. Cheylan (1989): The fate of black rats (rattus-rattus, l) introduced on an island, as revealed by radio-tracking.
Comptes Rendus De L Academie Des Sciences Serie Iii-Sciences De La Vie-Life Sciences 309:571-575.
Horsfall, Joseph A. Robinson, Robert (2003): Rails.
In: Perrins, Christopher (ed.): Firefly Encyclopedia of Birds .
Firefly Books.
Hugueney, Marguerite; Berthet, Didier; Bodergat, Anne-Marie; Escuillié, François; Mourer-Chauviré, Cécile Wattinne, Aurélia (2003): La limite Oligocène-Miocène en Limagne: changements fauniques chez les mammifères, oiseaux et ostracodes des différents niveaux de Billy-Créchy (Allier, France) [The Oligocene-Miocene boundary in Limagne: faunal changes in the mammals, birds and ostracods from the different levels of Billy-Créchy (Allier, France)] [French with English abstract].
Geobios 36 (6): 719–731.
doi : 10.1016/j.geobios.2003.01.002 (HTML abstract) Kirchman, J. J. (2012): Speciation of flightless rails on islands: A DNA-based phylogeny of the typical rails of the pacific.
Auk 129:56-69.
Livezey, B. (2003): Evolution of Flightlessness in Rails (Gruiformes: Rallidae): Phylogenetic, Ecomorphological, and Ontogenetic Perspectives.
Ornithological Monographs No. 53.
(Book) McNab, B.K. (1994): Energy conservation and the evolution of flightlessness in birds.